CELEX: 32017R2236
Language: hu
Date: 2017-12-05 00:00:00
Title: A Bizottság (EU) 2017/2236 végrehajtási rendelete (2017. december 5.) a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet módosításáról

6.12.2017   
            
            
               HU
            
            
               Az Európai Unió Hivatalos Lapja
            
            
               L 320/6
            
         A BIZOTTSÁG (EU) 2017/2236 VÉGREHAJTÁSI RENDELETE
   (2017. december 5.)
   a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelvre (1) és különösen annak 27. cikke (4) bekezdésére,
   mivel:
   
               (1)
            
            
               A 92/83/EGK irányelv 27. cikke (1) bekezdésének a) pontjában foglaltak értelmében a tagállamok kötelesek mentesíteni a jövedéki adó alól az olyan alkoholt, amelyet valamely tagállam előírásainak megfelelően teljesen denaturáltak, feltéve, hogy az előírások bejelentése és elfogadása az említett cikk (3) és (4) bekezdésében megállapított feltételek szerint megtörtént.
            
         
               (2)
            
            
               A 92/83/EGK irányelv 27. cikke (1) bekezdésének a) pontjával összhangban az alkohol teljes denaturálására az egyes tagállamokban alkalmazott denaturáló szereket a 3199/93/EK bizottsági rendelet (2) melléklete sorolja fel.
            
         
               (3)
            
            
               2017. június 8-án Románia értesítette a Bizottságot egy olyan denaturáló szerről, amelyet 2017. szeptember 1-jétől fogva szándékozik használni alkohol teljes denaturálására az említett irányelv 27. cikke (1) bekezdésének a) pontjával összhangban.
            
         
               (4)
            
            
               A Bizottság 2017. június 14-én továbbította ezt az értesítést a többi tagállamhoz.
            
         
               (5)
            
            
               2017. július 5-én Bulgária értesítette a Bizottságot egy olyan denaturáló szerről, amelyet 2017. augusztus 1-jétől fogva szándékozik használni alkohol teljes denaturálására az említett irányelv 27. cikke (1) bekezdésének a) pontjával összhangban.
            
         
               (6)
            
            
               A Bizottság 2017. július 7-én továbbította ezt az értesítést a többi tagállamhoz.
            
         
               (7)
            
            
               A Bizottsághoz nem érkezett ellenvetés.
            
         
               (8)
            
            
               A jogbiztonság érdekében ennek a rendeletnek a lehető leghamarabb hatályba kell lépnie.
            
         
               (9)
            
            
               A 3199/93/EK rendeletet ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a jövedékiadó-bizottság véleményével,
            
         ELFOGADTA EZT A RENDELETET:
   1. cikk
   A 3199/93/EK rendelet mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 5-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 316., 1992.10.31., 21. o.
   
   
      (2)  A Bizottság 3199/93/EK rendelete (1993. november 22.) a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről (HL L 288., 1993.11.23., 12. o.).
   
      MELLÉKLET
      „
            MELLÉKLET
            Az alkohol teljes denaturálásának céljára engedélyezett termékek a Chemical Abstracts Service (CAS) szerinti nyilvántartási számukkal.
            
                        Aceton
                     
                     
                        CAS-szám: 67-64-1
                     
                  
                        Denatónium-benzoát
                     
                     
                        CAS-szám: 3734-33-6
                     
                  
                        Etanol
                     
                     
                        CAS-szám: 64-17-5
                     
                  
                        Etil-tercier-butil-éter
                     
                     
                        CAS-szám: 637-92-3
                     
                  
                        Fluoreszcein
                     
                     
                        CAS-szám: 2321-07-5
                     
                  
                        Benzin (az ólommentes benzin is)
                     
                     
                        CAS-szám: 86290-81-5
                     
                  
                        Izopropil-alkohol
                     
                     
                        CAS-szám: 67-63-0
                     
                  
                        Kerozin
                     
                     
                        CAS-szám: 8008-20-6
                     
                  
                        Lámpaolaj
                     
                     
                        CAS-szám: 64742-47-8 és 64742-48-9
                     
                  
                        Metanol
                     
                     
                        CAS-szám: 67-56-1
                     
                  
                        Metil-etil-keton (2-butanon)
                     
                     
                        CAS-szám: 78-93-3
                     
                  
                        Metil-izobutil-keton
                     
                     
                        CAS-szám: 108-10-1
                     
                  
                        Metilénkék (52015)
                     
                     
                        CAS-szám: 61-73-4
                     
                  
                        Lakkbenzin
                     
                     
                        CAS-szám: 8030-30-6
                     
                  
                        Terpentinolaj
                     
                     
                        CAS-szám: 8006-64-2
                     
                  
                        Technikai benzin
                     
                     
                        CAS-szám: 92045-57-3
                     
                  Az e mellékletben használt »abszolút etanol« kifejezés jelentése megegyezik az Elméleti és Alkalmazott Kémia Nemzetközi Uniója által használt »abszolút alkohol« kifejezés jelentésével.
            A könnyű felismerhetőség érdekében a tagállamokban a denaturált alkoholhoz bármilyen, jellegzetes színű festékanyag is hozzáadható.
            I.   Az alkohol teljes denaturálásához alkalmazandó közös denaturálási eljárás Belgiumban, Bulgáriában, Dániában, Németországban, Észtországban, Írországban, Görögországban, Spanyolországban, Franciaországban, Olaszországban, Cipruson, Lettországban, Litvániában, Luxemburgban, Magyarországon, Máltán, Hollandiában, Ausztriában, Lengyelországban, Portugáliában, Romániában, Szlovéniában, Szlovákiában és Finnországban:
            
            Az abszolút etanol egy hektoliterjére:
            
                        —
                     
                     
                        1,0 liter izopropil-alkohol,
                     
                  
                        —
                     
                     
                        1,0 liter metil-etil-keton,
                     
                  
                        —
                     
                     
                        1,0 gramm denatónium-benzoát.
                     
                  II.   Az alkohol teljes denaturálásához alkalmazandó közös denaturálási eljárás fokozott koncentrációval az alábbi tagállamokban:
            
            
               a Cseh Köztársaság és az Egyesült Királyság
            
            Az abszolút etanol egy hektoliterjére:
            
                        —
                     
                     
                        3,0 liter izopropil-alkohol,
                     
                  
                        —
                     
                     
                        3,0 liter metil-etil-keton,
                     
                  
                        —
                     
                     
                        1,0 gramm denatónium-benzoát.
                     
                  
               Horvátország
            
            Az abszolút etanol egy hektoliterjére:
            Legalább:
            
                        —
                     
                     
                        1,0 liter izopropil-alkohol,
                     
                  
                        —
                     
                     
                        1,0 liter metil-etil-keton,
                     
                  
                        —
                     
                     
                        1,0 gramm denatónium-benzoát.
                     
                  
               Svédország
            
            Az abszolút etanol egy hektoliterjére:
            
                        —
                     
                     
                        1,0 liter izopropil-alkohol,
                     
                  
                        —
                     
                     
                        2,0 liter metil-etil-keton,
                     
                  
                        —
                     
                     
                        1,0 gramm denatónium-benzoát.
                     
                  III.   Az alkohol teljes denaturálásához alkalmazott egyéb denaturálási eljárások egyes tagállamokban:
            
            Az abszolút etanol egy hektoliterjére az alábbi képletek bármelyike:
            
               Cseh Köztársaság
            
            
                        1.
                     
                     
                        0,4 liter lakkbenzin,
                        0,2 liter kerozin,
                        0,1 liter technikai benzin.
                     
                  
                        2.
                     
                     
                        3,0 liter etil-terc-butil-éter,
                        1,0 liter izopropil-alkohol,
                        1,0 liter ólommentes benzin,
                        10 milligramm fluoreszcein.
                     
                  
               Görögország
            
            Csak a legalább 93 és legfeljebb 96 térfogatszázalék alkoholtartalmú gyenge minőségű alkohol (lepárlási maradvány) denaturálható.
            A 93 térfogat-százalékos hidratált alkoholhoz hektoliterenként a következő anyagokat adják hozzá:
            
                        —
                     
                     
                        2,0 liter metanol,
                     
                  
                        —
                     
                     
                        1,0 liter terpentinolaj,
                     
                  
                        —
                     
                     
                        0,50 liter lámpaolaj,
                     
                  
                        —
                     
                     
                        0,40 gramm metilénkék.
                     
                  20 °C-os hőmérsékleten a változatlan állapotú végterméknek 93 térfogatszázalékot kell elérnie.
            
               Finnország – 2018.12.31-ig engedélyezett
            
            Az abszolút etanol egy hektoliterjére az alábbi képletek bármelyike:
            
                        1.
                     
                     
                        2,0 liter metil-etil-keton,
                        3,0 liter metil-izobutil-keton.
                     
                  
                        2.
                     
                     
                        2,0 liter aceton,
                        3,0 liter metil-izobutil-keton.
                     
                  ”